So sind mir uf direktem Weg wieder i "ueses" Hotel, Zimmerbezug und ab is Internet go luege oeb das au wuerkli so schlimm isch und d'Strosse au wuerkli blockiert sind. Leider haet sich das Ganze bestaetigt. Ziemli konsterniert haend mir wieder ueber uesi urspruenglich Route Argentinie - Chile - Bolivie nohdenkt. Nei! Risiko, am Sunntig naemed mir de Bus und goend in Richtig Bolivie, wenn moeglich noch Santa Cruz. So sind mir denn also am Sunntig in Bus Richtig Bolivie igstige. Bis a d'Grenze isch au alles guet gange, ebe bis doet ane. Nix geht mehr. Do Wahltag gsi isch, was mir jo au gwuesst haend, haend d'Bolivianer d'Grenze zu ihrne Nochbarlaender zue gmacht. Me stell sich das mol bi ues i de Schwiiz vor, mit uesne vielne Wahle.... Bis am 20.00 Uhr isch's denn au nid wiiter gange, denn endlich haends Grenze doch no ufgmacht und mir haend choenne uf Bolivie iireise. D'Wiiterfahrt isch trotz em Wahlsieg vom Praesident Don Evo Morales, haet scho fascht Gottesstatus in Bolivie; zumindest bi de Indigenos, problemlos verloffe und mir sind am 03.00 Uhr (5 h spoeter als planed) in Santa Cruz ahcho.